kardosdrur/scandi-wiki huggingface dataset:
T.N. Thiele

Thorvald Nicolai Thiele (24. december 1838 i København – 26. september 1910 smst) var en dansk aktuar, matematiker og astronom.

I 1859 fik han Københavns Universitets guldmedalje for en astronomisk afhandling. I 1866 forsvarede han sin doktordisputats Undersøgelse af Omløbsbevægelsen i Dobbeltstjærnesystemet Gamma Virginis.

Han var en af grundlæggerne af Hafnia Forsikring, der etableredes i 1872. Fra stiftelsen til sin død sad han i direktionen, fra 1903 som dens formand.

I 1875 blev Thiele professor i astronomi og i 1900 rektor for Københavns Universitet.
På universitetet holdt han forelæsninger om teoretisk astronomi og interpolation omkring 1890.

Inden for forsikringsvidenskab er han bl.a. kendt for konstruktionen af dødelighedstavler. I 1871 udgav han En mathematisk Formel for Dødeligheden.

Thiele var søn af Just Mathias Thiele og fader til Holger Thiele. Han blev i 1867 gift med Marie Martine Trolle, datter af justitsråd Lars Trolle.
Deres datter var leksikografen Margrethe Thiele født 1868.

Referencer

Kilde/Ekstern henvisning 
 Dansk biografisk Lexikon

Eksterne henvisninger 
 

Astronomer fra Danmark
Matematikere fra Danmark
Statistikere fra Danmark
Rektorer ved Københavns Universitet
Medlemmer af Videnskabernes Selskab
Riddere af Dannebrog
Personer fra København
Personer i Kraks Blå Bog (afdøde)
Forsikringsdirektører fra Danmark
Personer i Dansk Biografisk Leksikon
Modtagere af Københavns Universitets guldmedalje
Tantrisk sex

Tantrisk sex er sex, som ikke så meget handler om det at "komme" eller få udløsning, men derimod at man forhaler den eller simpelthen undgår at få udløsning.
Tantrisk sex handler om intimitet, samvær og det ultimative nærvær og energier mellem to mennesker. Med korrekt udført tantrisk sex vil man opnå ekstase. 

Tantra i sig selv kan være en livsholdning.

Sexologi
Religion

he:אושו#נאו טנטרה
Erik Asmussen

Erik "Abbi" Asmussen (født 2. november 1913, død 29. august 1998) var en dansk arkitekt som arbejdede i Järna, Sverige.

Byggerier af Erik "Abbi" Asmussen 

 , Sverige.
 Kristofferskolan i Bromma, Stockholm, Sverige.
 Örjanskolan i Järna, Sverige.
 Rudolf Steiner Seminariet i Järna, Sverige.

Eksterne henvisninger 

 Asmussens Arkitektgrupp AB 
 

Arkitekter fra Danmark
Svitzer

Svitzer A/S startede i 1833 som Svitzer Bjærgnings-Entreprise grundlagt af grosserer Emil Z. Svitzer og blev i 1872 omdannet til et aktieselskab. Dette skulle ligeledes ses i sammenhæng med omdannelsen af B&W samt fusionerne der førte til DFDS. 

I 1979 blev selskabet erhvervet af rederiet A.P. Møller og selskabet eksisterer i dag som en del af Mærsk gruppen. I 2004 trådte Jesper Lok til som adm. direktør, indtil 2012, hvor Robert Maersk Uggla tog over. Man kan ikke ud af koncernregnskabet læse hvor stor en omsætning selskabet har, men firmaet har baser i 34 lande, har 440 skibe, og er verdens ældste bugser- og bjergningsselskab.

Historie 
Ved starten i 1833 bestod selskabets materiel i en kutter, en kragejolle samt en robåd med 12 årer som var stationeret i Kastrup på Amager. I 1842 indkøbes det første professionelle dykkerudstyr fra England og fra 1852 begyndte man at anskaffe dampskibe. Selskabet blev i 1872 omdannet til et aktieselskab og siden er aktiviteterne blevet udvidet til at omfatte, først Skandinavien, siden Europa og nu hele verden og det regnes for et af de største bugserings selskaber.

Direktion 

 1833-1886: Emil Z. Svitzer
 1886-1896: H.P.J. Lyngbye
 1899-1929 : Otto Hecksher
 2004-2012: Jesper Lok
 2012-2016: Robert Mærsk Uggla
 2016-: Henriette H. Thygesen

Eksterne links 

SVITZER A/S

Danske virksomheder etableret i 1833
Virksomheder i København
Østerbro
Rederier fra Danmark
A.P. Møller - Mærsk
Det Kjøbenhavnske Bygge-Selskab

Det kjøbenhavnske Byggeselskab blev stiftet 2. november 1872 med L.P. Holmblad, J.C. Jacobsen, Tage Reedtz-Thott, Carl Liebe og Tietgen i bestyrelsen. Tietgen havde påtaget sig arbejdet med at sanere forholdene omkring Peder Madsens Gang, men kun på betingelse af, at han fik Carl Steen Andersen Bille (en af hans modstandere) som direktør. Bille og Tietgen havde mange kontroverser, indtil Bille til sidst overlod direktørposten til Ferdinand Meldahl, der var den bygningskyndige leder af Byggeselskabet.

Selskabet genopbyggede Hotel d’Angleterre samt stod for Søtorvets bebyggelse ved Dronning Louises Bro og det nye kvarter omkring Hovedvagtsgade ved Kongens Nytorv. Selskabet forestod også Tietgens salg af bygningerne omkring Marmorkirken. Meldahl havde overopsyn med designet af selskabets byggerier (Søtorvet og Hovedvagtsgade) og stod i mange tilfælde selv for den arkitektoniske bearbejdning (Marmorkirkens randbebyggelse).

Arkitekter på Søtorvet var Vilhelm Petersen og Ferdinand Vilhelm Jensen.
Arkitekter i kvarteret ved Hovedvagtsgade og Ny Østergade var Ludvig Fenger og Johan Schrøder.

Sammenholdt med Hellig-Hansens virke var selskabet med til at forme stuktidens københavn, som senere blev satiriseret i Herman Bangs roman Stuk og som vi stadig kan se sporene efter i selskabets dekorative bygninger.

Ledelse 
 1872-1876: Carl Steen Andersen Bille
 1876-1905: Ferdinand Meldahl

Entreprenørvirksomheder i Danmark
Københavns historie
Danske virksomheder etableret i 1872
Bygge-, konstruktions- og anlægsvirksomheder i Danmark
København i 1800-tallet
Dampskibsselskabet Thingvalla

Thingvalla var et dansk rederi stiftet af C.F. Tietgen i 1880 som havde hovedsæde i København. Omkring 1900 var det et af de dominerende rederier, som sejlede skandinaviske udvandrede til USA. 

Under Thingvallas flag sejlede i alt ti skibe mellem København og New York. 

Rederiet ramtes af gentagne ulykker. Den 3. januar 1890 løb S/S Norge (tidligere "Pieter de Coninck") i tæt tåge på grund i Oslofjorden.
Der skete ingen dødsofre, men skibet slog læk og passagerne måtte fordeles på to andre skibe. Den 2.august samme år kolliderede S/S Norge i New Yorks havn med Advance. 20. august 1898 skete den første ulykke med tab af menneskeliv, da S/S Norge ved de store banker, sydvest for Newfoundland, ramte og sænkede fiskerbåden Coquette, hvorved 16 af de 25 fiskere som var ombord omkom.

I 1898 overtog Det Forenede Dampskibs-Selskab (DFDS) rederiet og dets aktiver under navnet Scandinavian America Line.
I perioden fra 1873 og frem til 1880 stiftede C.F. Tietgen mange traditionelle infrastrukturelle selskaber, såsom Esbjerg havn, Kolding-Esbjerg Tværbanen, Østsjællands Jernbane, Lolland-Falster Banen og ikke mindst Thingvalla.

En beretning om atlanterhavnssejlads med Thingvallas S/S Norge i 1890'erne finder man i Johannes V. Jensens bog Fra Fristaterne.

Kilder og henvisninger 

Rederier fra Danmark
DFDS
Baltica

Assurance-Compagniet Baltica var et tidligere dansk skades- og livsforsikringsselskab. Det blev stiftet i 1915 på initiativ af Den Danske Landmandsbank, Det Østasiatiske Kompagni og Det Forenede Dampskibs-Selskab.

I slutningen af 1980'erne og begyndelsen af 1990'erne udviklede forsikringsselskabet Baltica sig til et finansielt konglomerat med Baltica Holding som holdingselskab. Udviklingen skete under direktør Peter Christoffersen, der fra 1976 var direktør i Baltica Forsikring og fra 1987 adm. direktør i Baltica Holding.

I 1988 købtes Falcks Redningskorps af Falck-familien.

Under datterselskabet Baltica Finans etableredes en række virksomheder, herunder Baltica Bank, børsmæglerselskab, ejendoms- og boligselskab. En række ambitiøse ejendomsprojekter på Gibraltar blev sat under udvikling.

I 1990 købte Baltica Finans Københavns Idrætspark med henblik på en stor om- og tilbygning, der senere blev til Parken.
 
Også i 1990 købte Baltica det gamle Statsanstalten for Livsforsikring af Staten for 3,4 mia. kr.

Udviklingen skete i en rivalisering med Hafnia Forsikring, der købte op af Baltica-aktier med henblik på en overtagelse eller for at fremtvinge en fusion.

Under Hafnias opkøb søgte Baltica at værne sig ved forskellige alliancer, hvor bl.a. storaktionæren ATP aftalte at fastholde sine aktier. ATP ejede 11 pct. af aktierne i Baltica Holding samt derudover 3,5 pct. i Baltica Forsikring. Da Hafnia i 1991 tilbød en overkurs i forhold til børskursen for ATP's aktiepost, måtte ATP sige nej som følge af en indgået aftale med Baltica. På dette tidspunkt var aktieposten 1,6 mia. værd.

I løbet af 1991 og 1992 led Baltica Holding betydelige tab på flere af sine aktiviteter. I december 1992 blev Peter Christoffersen afskediget, og Danske Bank tog som den væsentligste kreditor fat på en ordnet afvikling af koncernen.

En reorganisering blev gennemført i 1993. Her skete en fusion af Baltica Forsikring og et nyt selskab, Baltica Kapital, hvorved forsikringsselskabet reelt købte en stor post egne aktier ud af holdingselskabet. I 2004 fandt en ekspertgruppe nedsat til undersøgelse af Finanstilsynets forvaltning, at dette var en ulovlig omgåelse af bestemmelser i Lov om Forsikringsvirksomhed, og kritiserede Finanstilsynet for at have accepteret dette.

I 1994 overtog Danske Bank aktiemajoriteten i forsikringsselskabet Baltica. I 1995 solgtes skadesforsikringsdelen til Tryg Forsikring, der skiftede navn til Tryg-Baltica. Danske Bank beholdt livsforsikringsdelen, primært den gamle Statsanstalten, som førtes videre under navnet Danica. Afviklingsaktiviteterne i selve Baltica Holding blev under navnet Gefion overtaget af Alm. Brand. Heri lå bl.a. Parken.

Referencer 

Skadesforsikringsselskaber i Danmark
Livsforsikringsselskaber i Danmark
Etableret i 1915
Tidligere virksomheder i København
Frederiksstaden
Ophørt i 1995
Peter Pan (film fra 1953)

Peter Pan er en amerikansk animationsfilm produceret af Walt Disney Pictures og er den 14. i rækken af Disneys klassikere. Filmen er baseret på J.M. Barries skuespil og senere roman Peter Pan og Wendy. Peter Pan var den sidste film der blev produceret af RKO Pictures, før Walt Disney grundlagde sit eget distributionsfirma Buena Vista Distribution senere i 1953. Peter Pan var også den sidste film hvor Disneys Ni Gamle Mænd arbejdede sammen som instruktører.

Danske stemmer

Sange

Se også 
 Figuren Peter Pan
 Disneys klassikere

Kilde

Eksterne henvisninger 
 

Disney tegnefilm
Amerikanske film fra 1953
Animationsfilm fra USA
Børnefilm fra USA
B&W

B&W har flere betydninger:
 Burmeister & Wain -  skibsværft og førende dieselmotor-producent
 Bowers & Wilkins - højttaler producent
GOG

GOG er en dansk håndboldklub med base på Øst- og Sydfyn i de tre små byer Gudbjerg, Oure og Gudme (i nærheden af Svendborg). Klubben blev stiftet i 1973.

Klubbens damehold kom for første gang op i den bedste række i 1985 og har siden dengang været én af de absolutte topklubber i dansk kvindehåndbold. Specielt i starten af 1990'erne var holdet en magtfaktor med sine fire mesterskaber i træk. Klubben har dog ikke været i stand til at følge op på denne stime og har ikke vundet det danske mesterskab siden.

Herreholdet rykkede for første gang op i den bedste række i 1987 og her lykkedes det ligeledes at blive en af de absolutte topklubber. Siden oprykningen har klubben faktisk kun været uden for medaljerækken to gange.

GOG gik i 2005 sammen med Svendborg TGI og klubbens elitehold hed derefter GOG Svendborg TGI. Selskabet gik konkurs 26. januar 2010.

Spillertruppen i 2022/23

Kendte spillere fra GOG

Damer 

 Ditte Andersen
 Olga Assink
 Elly an de Boer
 Heidi Bruun
 Natasja Burgers
 Berit Bogetoft
 Monique Feijen
 Conny Hamann-Boeriths
 Tina Bøttzau
 Jette Hansen
 Rikke Hørlykke
 Anette Hovind Johansen
 Anna Kareeva
 Winnie Mølgaard
 Lene Lund Nielsen
 Trine Nielsen
 Line Jørgensen
 Kamilla Kristensen
 Maibritt Kviesgaard
 Gitte Madsen
 Louise Lyksborg
 Susanne Astrup Madsen
 Kathrine Heindahl
 Ragnhild Aamodt
 Linnea Torstenson
 Inna Suslina
 Louise Pedersen
 Ana Razdorov-Lyø
 Gitte Sunesen
 Pearl van der Wissel
 Joyce Hilster
 Jasmina Janković
 Mette Sjøberg
 Saskia Mulder

Herrer 

 René Hamann-Boeriths
 Joachim Boldsen
 Anders Eggert
 Søren Haagen
 Peter Henriksen
 Kim G. Jacobsen
 Nikolaj Jacobsen
 Klavs Bruun Jørgensen
 Niels Kildelund
 Søren Kildelund
 Torsten Laen
 Jakob Larsen
 Kasper Nielsen
 Jesper Ø. Petersen
 Søren Stryger
 Keld Vilhelmsen
 Lars Alhage
 Lars Felskov
 Mikkel Hansen
 Niclas Kirkeløkke
 Niklas Landin
 Mathias Gidsel

Se også 
 Gudme HK (kvindeholdet)

Noter

Eksterne henvisninger 
 GOG Sports officiele hjemmeside
 GOG hos European Handball Federation

Klubber, der spiller i Håndboldligaen
Svendborg Kommune
Etableret i 1973
Disneys renæssance

Disneys renæssance betegner perioden fra 1989 til 1999, hvor Walt Disney Feature Animation producerede en lang række anmelderroste og økonomisk succesfulde animationsfilm, som ofte var baseret på velkendte historier. Renæssancen kom efter flere år med adskillige fejlslående filmprojekter og store økonomiske omkostninger for studiet, og sammenlignes med en lignende periode mellem 1930'erne og 1960'erne, hvor animationsstudiets grundlægger Walt Disney oplevede stor succes med en lang række succesfulde animationsfilm.

Perioden startede med Den lille Havfrue (1989), som blev efterfulgt af Bernard og Bianca: SOS fra Australien (1990), Skønheden og Udyret (1991), Aladdin (1992), Løvernes Konge (1994), Pocahontas (1995), Klokkeren fra Notre Dame (1996), Herkules (1997), Mulan (1998), Tarzan (1999) og Fantasia 2000 (1999).

Der er enighed om at renæssancen startede med Den lille Havfrue i 1989, da filmen hurtigt blev en anmelder- og publikumssucces og blev den bedste indtjenende animationsfilm nogensinde. Der var derimod uenighed om, hvornår perioden definitivt sluttede, da filmene Pocahontas (1995), Klokkeren fra Notre Dame (1996) og Herkules (1997) oplevede markant mindre succes end forgængeren Løvernes Konge (1994). I retrospektiv anses filmen Tarzan (1999) dog som afslutningen på renæssancen, da filmen blev Disneys største kommercielle succes siden Løvernes Konge.

Se også 
 Disneys klassikere

Referencer 

Tegnefilm fra USA
Renæssance
GOG Svendborg TGI

GOG Svendborg TGI var en dansk håndboldklub, der hørte til i den lille by Gudme på Fyn. Klubben blev stiftet i 2005 som en overbygning på GOG og Svendborg TGI. 

I august 2009 var klubbens damehold gået sammen med Odense hf under navnet Odense GOG, og dette hold spiller med i Damehåndboldligaen.

Klubbens bedste herrehold spillede i Håndboldligaen, men da klubben i skifteretten den 26. januar 2010 blev erklæret konkurs, er spillerne blevet fritstillet, samtidig med at klubben ifølge Dansk Håndbolds regler tvangsnedrykkes til 2. division efter afslutningen af sæsonen 2009/10.

Resultater

Herrer 
2005/06: DM – sølvmedaljer 
2006/07: DM – guldmedaljer

Herretruppen 2008-09

Noter

Eksterne henvisninger 
 GOG Svendborg TGI 

Håndboldklubber i Danmark
Etableret i 2005
Ophørt i 2010
Sport i Svendborg
Torben Boye

Torben Boye (født 2. maj 1966) er en dansk fodboldspiller, der har spillet i AaB. Med sine 560 kampe for AaB, er han rekordholder og deraf kommer navnet Mr.AaB. Torben Boye har desuden vundet 2 mesterskaber og deltaget i fem pokalfinaler for AaB.

Referencer

Eksterne henvisninger  
Torben Boye  på AaB Sport

Fodboldspillere fra Danmark
Fodboldspillere fra AaB
Kerry blue-terrier

Kerry Blue Terrier er en hunderace af typen terrier der kommer fra Kerry i Irland. Den blev brugt til jagt, kvæghyrde, hundeslagsmål og vagt. I dag er det en selskabs og brugshund og bliver bl.a. i enkelte tilfælde benyttet som narkotikahund af det danske politi.

Fodnoter 

Terriere
Hunderacer fra Irland
Milhouse Van Houten

Milhouse Mussolini Van Houten er en fiktiv person i tv-serien The Simpsons.

Han er Bart Simpsons bedste ven, og han mest karakteristiske træk er nok de tykke briller han bruger, da han er yderst nærsynet.

Han er usikker og meget godtroende, samt mindre populær end Bart. Milhouse er ofte ledet ind i problemer af Bart, som drager fordel af sin vens naivitet, og han er også et regelmæssig mål for skolens bøller Nelson Muntz og Dolph, Jimbo Jones og Kearney. Han er forelsket i Barts søster, Lisa Simpson. Plottet i flere episoder er Milhouses talent for ofte at blive offer. Milhouse er en af de få beboere i Springfield med synlige, faktisk temmelig tykke øjenbryn.

Han taler flydende italiensk, fordi han har en mormor i Italien, der slog ham hver gang han talte engelsk. Dette er angiveligt også grunden til, at han begyndte at tisse i sengen.

Han har en næsten ukendt onkel, Norbert van Houten, der kun har optrådt i serien én gang, er dansk – og ligner til forveksling Indiana Jones.

Hans forældre er Luann Van Houten og Kirk Van Houten. I de senere afsnit er de skilt, men bliver senere gift igen.

Navnet Milhouse er en reference til den amerikanske præsident Richard Milhouse Nixon.

Milhouse er allergisk over for stort set alting. For eksempel drikker han sojamælk, fordi han kan dø af rigtig mælk, og han er allergisk over for sine egne tårer, og så er han også astmatiker.

Eksterne henvisninger 

Figurer i The Simpsons
Sønnen fra Vingården

Sønnen fra Vingården er en dansk film fra 1975, instrueret af Ib Mossin og Peer Guldbrandsen og med manuskript af Bob Ramsing efter en roman af Morten Korch.

Medvirkende 
 Ib Mossin – Erik Hein Martin
 Ellen Winther Lembourn – Grethe Martin
 Eik Koch – Konsul Johan Martin
 Kirsten Rolffes – Konsulinde Martin
 Lizzi Varencke – Line Martin
 Klaus Pagh – Jørgen Knudsen
 Peer Guldbrandsen – Advokat Jacobsen
 Baard Owe – Anders Jacobsen
 Lily Broberg – Nicoline Pallesen
 Claus Nissen – Søren Pallesen
 Edward Fleming – Nipper
 Arthur Jensen – Jeppe
 Poul Bundgaard – Morten
 Susanne Jagd – Ketty Pallesen

Eksterne henvisninger 
 Lokationer
 

Morten Korch-film
Danske film fra 1975
Film instrueret af Peer Guldbrandsen
Film instrueret af Ib Mossin
Hærværk (film)

Hærværk er en dansk filmatisering fra 1977 af Tom Kristensens klassiske roman om driften mod selvdestruktion og alkoholisme.

Manuskriptet er skrevet af Ole Roos og Klaus Rifbjerg efter romanen af Tom Kristensen. Instruktøren var Ole Roos.

Poul Bundgaard modtog Bodilprisen for bedste mandlige birolle i 1978 for sin rolle i filmen.

Handling 
Litteraturkritikeren Ole Jastrau (Ole Ernst) er i uforklaret oprør og vil frigøre sig fra sin velordnede, borgerlige tilværelse. Han lader en hjemløs digter-bums Steffensen (Jesper Christensen) flytte ind i sin lejlighed, hvilket fører til opløsning af hans hjem og ægteskab. Jastrau forlader sit arbejde og normale omgangskreds i sin søgen efter livets og flaskernes bund.

Medvirkende 
 Ole Ernst
 Kirsten Peüliche
 Jesper Christensen
 Lars Lunøe
 Jørgen Reenberg
 Ebbe Rode
 Axel Strøbye
 Ghita Nørby
 Buster Larsen
 Poul Bundgaard
 Arthur Jensen
 Ann-Mari Max Hansen
 Hans Christian Ægidius
 Bendt Rothe
 Olaf Ussing
 Erik Mørk
 Bent Warburg
 Helge Scheuer
 Holger Perfort
 Lillian Tillegreen
 Anne Birch
 Preben Lerdorff Rye
 Otto Brandenburg
 Erik Kühnau

Eksterne henvisninger 
 

Dramafilm fra Danmark
Danske film fra 1977
Film baseret på værker af danske forfattere
Mikael Klitgaard

Mikael Klitgaard (født 3. marts 1954) er nuværende borgmester i Brønderslev Kommune, valgt for Venstre. Han var før kommunesammenlægningen i 2007 borgmester i Dronninglund Kommune, og i den nye Brønderslev Kommune blev han den første borgmester pr. 1.1 2007. Ved kommunalvalget i 2009 gik Venstre tilbage, og Klitgaard måtte overgive posten til socialdemokraten Lene Hansen. Resultatet af valget i 2013 betød, at Klitgaard igen overtog borgmesterposten, og han beholdt den efter valget i 2017.

Referencer 

Personer fra Odder
Borgmestre fra Venstre
Personer fra Brønderslev Kommune
Borgmestre i Danmark 2018-2021
Borgmestre i Danmark 2022-2025
Langelands Nørre Herred

Langelands Nørre Herred var et herred i Svendborg Amt. Herredet hørte oprindeligt under Tranekær Len, der i 1662 blev ændret til Tranekær Amt, indtil det ved reformen af 1793 blev en del af Svendborg Amt.

I herredet ligger købstaden Rudkøbing og følgende sogne:
 Bøstrup Sogn
 Hov Sogn
 Rudkøbing Sogn
 Simmerbølle Sogn
 Skrøbelev Sogn
 Snøde Sogn
 Stoense Sogn
 Tranekær Sogn
 Tullebølle Sogn

Kilder 
 
 Trap Danmark 4. udgave 1924
 DIS-Danmark Amt-Herred-Sogn 

Herreder i Svendborg Amt
Langelands Sønder Herred

Langelands Sønder Herred var et herred i Svendborg Amt. Herredet hørte i oprindeligt under Tranekær Len der i 1662 blev ændret til Tranekær Amt , indtil det ved reformen af 1793 blev en del af Svendborg Amt.

I herredet ligger følgende sogne:
 Fodslette Sogn
 Fuglsbølle Sogn
 Humble Sogn
 Lindelse Sogn
 Longelse Sogn
 Magleby Sogn
 Tryggelev Sogn

Kilder 
 
 Trap Danmark 4. udgave 1924
 DIS-Danmark Amt-Herred-Sogn 

Herreder i Svendborg Amt
Trans

Trans har flere betydninger:
 trans (latin) - latin
 Trans-
 Cis-trans-isomeri
 Transfedtsyre
 Transvestisme
 Transkønnethed
 Trans Sogn sogn i Lemvig Provsti (Viborg Stift).
 Trans Kirke kirken i Trans sogn.
 Trans Kirkeby landsby i Trans sogn.
Birgit Grodal

Birgit Kirsten Grodal, født Ebbesen (24. juni 1943 på Frederiksberg – 4. maj 2004) var en dansk økonom og professor.

Hun var datter af vicekontorchef Sven Erik Benedikt Ebbesen (1908-60) og redaktionssekretær Gudrun Elisabeth Marie Nissen (1909-89).

Hun blev i 1967 gift med professor Torben Kragh Grodal med hvem hun fik børnene Jesper Kragh Grodal (1972) og Stine Kragh Grodal (1975).

Birgit Grodal blev student 1962 fra Nørre Gymnasium og cand.scient. i matematik og fysik i 1968 fra Københavns Universitet med et speciale vejledt af Werner Fenchel. Herefter blev hun ansat ved Økonomisk Institut, hvor professor Karl Vind allerede var et kendt navn i matematisk økonomi.

I 1970 fik Birgit Grodal Københavns Universitets guldmedalje for afhandlingen En kritisk oversigt over den eksisterende teori om atomløse økonomier. Hun blev i 1972 lektor og i 1977 professor ved Økonomisk Institut, Københavns Universitet, en stilling hun holdt til sin død i 2004. Hun havde derudover en række tillidshverv, bl.a. som bestyrelsesmedlem i Nykredit.

Anerkendt som en engageret og krævende underviser.

Hun blev ridder af Dannebrogordenen i 1990, og ridder af 1. grad af Dannebrogsordenen i 2001.

Hun var President Elect i  op til hendes død i 2004, og skulle have overtaget formandsskabet året efter. The  fra European Economic Association er opkaldt i hendes minde.

Udvalgte publikationer 
 A Second Remark on the Core of an Atomless Economy, Econometrica, 1972.

 The Rate of Convergence of the Core of a Purely Competitive Sequence of Economies, Journal of Mathematical Economics, 1975.

 Existence of Approximate Cores with Incomplete Preferences, Econometrica, 1976.

 Non‑existence of Cournot‑Walras Equilibrium in a General Equilibrium Model with two Oligopolists, 1986, Elsevier Science Publishers B.V. (With H. Dierker)

 Equilibrium With Arbitrary Market Structure, Department of Economics, University of Copenhagen, 1989 (med Karl Vind)

 The Weak Axiom of Revealed Preference in a Productive Economy, 1989, Review of Economic Studies, 56 (med W. Hildenbrand.)

 Cross‑Section Engelcurves, Expenditure Distributions and the 'Law of Demand', Aggregation, Consumption and Trade: Essays in Honor of H.S. Houthakker, edt. L. Phlips and L.D. Taylor, Kluwer, Dordrecht, 1992 (med W. Hildenbrand.)

 On Distributional Assumptions in Demand Theory, Nationaløkonomisk Tidsskrift 130, 1992.

 Profit Maximization Mitigates Competition, Economic Theory, Vol. 7, pp.139‑161, 1996 (med E. Dierker.)

 The Price Normalization Problem in Imperfect Competition and the Objective of the Firm, Economic Theory, Vol. 14, pp. 257-284, 1999 (med E. Dierker.)

 Clubs and the Market, Econometrica, Vol. 67, pp.1185-1219, 1999 (med B. Ellickson, S. Scotchmer, and W. R. Zame.)

Eksterne henvisninger 
 Dansk Kvindebiografisk Leksikon

Riddere af Dannebrog
Økonomer fra Danmark
Professorer fra Københavns Universitet
Personer i Kraks Blå Bog (afdøde)
Faglitterære forfattere fra Danmark
Personer i Dansk Kvindebiografisk Leksikon
Personer fra Frederiksberg
Dansksprogede forfattere fra Danmark
Modtagere af Københavns Universitets guldmedalje
Alumni fra Københavns Universitet